Anna-Liisa Tilus

Anna-Liisa Tilus-Väisänen (s. 17. joulukuuta 1964 Himanka) on Ylen televisiokuuluttaja, tiedottaja ja entinen Miss Suomi.

Tilus on TV1-televisiokanavan kuuluttaja ja TV1:n vakituinen kanavaemäntä. Hän on opiskellut tiedottajaksi ja toiminut muun muassa Seinäjoen Tangomarkkinoiden juontajana.

Vuonna 1984 Tilus voitti Miss Suomi -kilpailun 19-vuotiaana. Hän oli kilpailussa myös kuvauksellisin missi ja lehdistön ihannetyttö. Perintöprinsessoiksi valittiin Tiina Laine ja Tiina Hyvärinen. Miss Maailma -kilpailussa Tilus pääsi finaaliin.

Tilus oli naimisissa tuottaja Antti Väisäsen kanssa vuodesta 1988. He erosivat lokakuussa 2013. Kaksi heidän kolmesta lapsestaan on jalkapalloilijoita, nuorempi Leo Väisänen sekä isoveli Sauli Väisänen.

Lähteet

Aiheesta muualla 

Miss Suomi -kilpailun voittajat
Suomalaiset televisiokuuluttajat
Vuonna 1964 syntyneet
Elävät henkilöt